Reusestaking in klerebedryf sluimer | Maroela Media
'n Staking sluimer in die klerebedryf nadat die Southern African Clothing and Textile Workers' Union (Sactwu) Dinsdag laat weet het dat hy 'n nasionale loondispuut verklaar het.
Andre Kriel, algemene sekretaris van die vakbond, het gesê dié dispuut is verklaar nadat die vakbond en werkgewers in die kledingbedryf nie 'n loonooreenkoms kon bereik nie, selfs ná drie rondes van onderhandelings.
"Die dispuut is formeel verklaar op 12 Julie. Kledingwerkgewers bied 'n 7%-loonverhoging aan en ons lede eis 'n 8%-pakketverhoging vir metro-omgewings en 8,5% vir nie-metro omgewings," het Kriel gesê.
Volgens Kriel het Sactwu-lede die werkgewers se finale aanbod van 7% verwerp.
Hy het bygevoeg die vakbond het vir Sicelo Nduna, die sekretaris van die nasionale bedingingsraad vir die klerebedryf, geskryf om die dispuut ingevolge die vereistes van die bedingingsraad se grondwet te verwerk.
Die volgende stap is volgens Kriel bemiddeling. "Die wet stel dit dat dit die bedingingsraad se plig is om bemiddeling te bewerkstellig."
Kriel het gesê indien die werkgewers nie tot die vakbond se finale eise toegee tydens bemiddeling nie beteken dit dat daar 'n dooiepunt bereik sal word.
"In daardie geval sal ons stem oor 'n staking. Dit beteken dat 60 000 werkers in die klerebedryf moontlik op 'n loonstaking kan gaan."
'n Datum vir bemiddeling is nog nie vasgestel nie. Sactwu het intussen gesê dat loononderhandelinge in die sektore vir algemene goedere en handsakke asook dié vir leerlooiery afgehandel is.
Ons lede in die leerlooiery-sektor sal 'n 7,75%-loonverhoging ontvang terwyl lede in die sektor vir algemene goedere en handsakke 8%-verhogings sal ontvang."
Dié verhogings is terugwerkend tot 1 Julie 2018.
Het ons nog so-iets? Alles is dan "made in China"!!!!
Staak maar – die Sjinese vat jul werk oor.
No probs · 9 maande gelede
Geen probleem, oosterse fabrieke, masjiene en e-handel sal sorg.
Voer klere in, Dit maak nie meer besigheid sin om klere hier te vervaardig nie. Dieselfde geld vir kos. Alle landbou produkte kan goedkoper ingevoer word. Gee die plase vir die massas, dan kan ons ten minste minder betaal vir (ingevoerde) kos van beter gehalte.
Dassen · 9 maande gelede
Ek gee my plaas vir niemand.
Sannie · 9 maande gelede
Die stert swaai die hond in S.A.
Al word hul 99% gegee….sal hul steeds staak..vir 100%..omdat hul kan!!
@ Dassen stem saam met jou, jy het nie jou plaas verniet gekry nie.
Staak maar gerus, na die staking sal meer mense in Lesotho, Swaziland en Zimbabwe se klerefabrieke werk hê en die invoerders vanaf Sjina en Indië sal net nog meer geld maak.